Document ID: 31997D0869

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Δεκεμβρίου 1997 με την οποία τροποποιείται η απόφαση 97/467/ΕΚ για την κατάρτιση προσωρινών καταλόγων εγκαταστάσεων τρίτων χωρών, από τις οποίες τα κράτη μέλη επιτρέπουν να εισάγονται κρέατα κουνελιών και εκτρεφομένων θηραμάτων (Κείμενο που παρουσιάζει ενδιαφέρον για τον ΕΟΧ) (97/869/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 4,
Εκτιμώντας:
ότι με την απόφαση 97/467/ΕΚ της Επιτροπής (3) έχουν καταρτιστεί προσωρινοί πίνακες εγκαταστάσεων που παράγουν κρέας κουνελιών και εκτρεφομένων θηραμάτων 7
ότι διεξάγονται επί του παρόντος διαπραγματεύσεις για τη σύναψη συμφωνίας με της Ηνωμένες Πολιτείες της Αμερικής όσον αφορά τα υγειονομικά μέτρα για την προστασία της δημόσιας υγείας, στο πλαίσιο των συναλλαγών που έχουν ως αντικείμενο ζώα και προϊόντα ζωικής προέλευσης 7
ότι οι Ηνωμένες Πολιτείες της Αμερικής έχουν διαβιβάσει κατάλογο εγκαταστάσεων οι οποίες παράγουν κρέας κουνελιών και εκτρεφομένων θηραμάτων, και για τις οποίες οι αρμόδιες αρχές πιστοποιούν ότι τηρούν τους κοινοτικούς κανόνες 7
ότι η Αργεντινή και ο Καναδάς έχουν διαβιβάσει κατάλογο εγκαταστάσεων οι οποίες παράγουν κρέας κουνελιών και εκτρεφομένων θηραμάτων, και για τις οποίες οι αρμόδιες αρχές πιστοποιούν ότι τηρούν τους κοινοτικούς κανόνες 7
ότι είναι, επομένως, δυνατόν να καταρτιστεί προσωρινός κατάλογος εγκαταστάσεων οι οποίες παράγουν κρέας κουνελιών και εκτρεφομένων θηραμάτων, στις Ηνωμένες Πολιτείες της Αμερικής, την Αργεντινή και τον Καναδά 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης προστίθεται στο παράρτημα της απόφασης 97/467/ΕΚ.
Άρθρο 2
Η παρούσα απόφαση αρχίζει να ισχύει στις 15 Δεκεμβρίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 11 Δεκεμβρίου 1997.

Labels: 17
5
0
3
6